Propozície 
regionálnej prehliadky detských ľudových hudieb, speváckych skupín
 a sólistov spevákov a inštrumentalistov 
DETI DEŤOM 

Organizátor:		Regionálne kultúrne centrum v Prievidzi v zriaďovateľskej pôsobnosti 
			Trenčianskeho samosprávneho kraja
Termín konania: 	2.apríla 2016 o 12:00 h
Miesto konania: 	Regionálne kultúrne centrum v Prievidzi, Záhradnícka ul.19

Poslanie prehliadky: 

Poslaním podujatia je podporovať a rozvíjať pozitívny vzťah u detí k tradičnej ľudovej kultúre a podnecovať ich k aktívnej činnosti v tejto oblasti. Umožniť im prezentovať výsledky svojej práce na verejnosti a konfrontovať ich s výsledkami iných. Poskytnúť priestor pre vzájomnú konzultáciu a diskusiu členov a vedúcich kolektívov s členmi odbornej poroty. Aktivizovať členov a vedúcich ľudových hudieb a speváckych skupín k tomu, aby vyhľadávali, spracúvali a interpretovali hudobný materiál s dôrazom na dodržiavanie a rozvíjanie štýlových hudobno-interpretačných znakov tradičnej ľudovej hudby z územia Slovenska. Podporiť existenciu a činnosť hudobných kolektívov a sólistov interpretujúcich ľudovú hudbu. Objavovať nové spevácke a muzikantské talenty v oblasti interpretácie ľudovej hudby.

Podmienky účasti: 

•	Podujatia sa môžu zúčastniť všetky kolektívy a sólisti, bez ohľadu na príslušnosť k nejakému súboru alebo skupine, ktoré vykonávajú svoju činnosť v okrese Prievidza a Partizánske a z tohto územia aj čerpajú hudobný folklórny materiál. 
•	Odporúčame vedúcim, aby do programových výstupov zaradili hudobný materiál z regiónu hornej Nitry.
•	Účastníci sa môžu na prehliadke predstaviť len jedným logicky uceleným javiskovým výstupom, ktorý sa musí realizovať v stanovenom časovom limite. 

Registračný poplatok je 1 € na osobu. 

Kategórie: 

1.	ľudové hudby 

Počet členov: 3 – 8 
Trvanie výstupu: 4 – 6 min				

V tejto kategórii súťažia ľudové hudby, ktorých nástrojové obsadenie zodpovedať inštrumentáru slovenskej ľudovej ansámblovej hudby. Nástrojové zloženie musí obsahovať tie hudobné nástroje, ktoré v tradičnej slovenskej ansámblovej hudbe plnia melodickú, resp. harmonicko-rytmickú funkciu, t.j. (husle, kontra, kontrabas). Alternatívou husľovej, alebo violovej kontry môže byť akordeón. Takéto základné nástrojové obsadenie môže byť doplnené o ďalšie sprievodné hudobné nástroje zodpovedajúce hudobnej tradícií regiónu, z ktorého pochádza spracovanie hudobného materiálu. Upozorňujeme, že zobcová a priečna flauta nepatria do inštrumentára tradičnej ľudovej hudby Slovenska. Povolenou výnimkou z hľadiska nástrojového obsadenia sú iné typy regionálnych hudobných zoskúpení ako napr. sláčikové hudby s malou basou, citarové kapely, gajdošské muziky, nástrojové zoskupenia s heligónkou. Počas súťažného vystúpenia je zakázaná hra z nôt!

2.	spevácke skupiny 

Počet členov: 3 – 12 
Trvanie výstupu: 4 – 6 min 

Pre spevácke skupiny je povolený hudobný sprievod jedného inštrumentalistu bez obmedzenia veku alebo ľudovej hudby v predpísanom veku, ktorá však musí súčasne súťažiť v kategórii 1, prípadne ľudová hudba, zabezpečená usporiadateľom prehliadky, ktorému sólista vopred odovzdá notový materiál súťažného programu a pracovnú nahrávku. Termín odovzdania materiálov určí usporiadateľ.

3.	sólisti speváci 

Počet členov: 1 – 2 
Trvanie výstupu: 3 – 5 min. 

Pre sólistov spevákov alebo spevácke duá je povolený hudobný sprievod jedného inštrumentalistu bez obmedzenia veku alebo ľudovej hudby v predpísanom veku, ktorá však musí súčasne súťažiť v kategórii 1 prípadne ľudová hudba, zabezpečená usporiadateľom prehliadky, ktorému sólista alebo spevácke duo vopred odovzdá notový materiál súťažného programu a pracovnú nahrávku – termín odovzdania materiálov určí usporiadateľ.

4.	sólisti inštrumentalisti 

Počet členov: 1 
Trvanie výstupu: 3 – 5 min 

V tejto kategórii súťažia hráči na hudobné nástroje, ktoré patria do inštrumentára tradičnej ľudovej hudby z územia Slovenska. Hráč musí účinkovať sám, bez akéhokoľvek hudobného sprievodu. Sprievodný súbežný spev je možný, avšak pri hodnotení sa prihliada najmä na inštrumentálny prejav. Konkrétne ide o hudobné nástroje, ktoré primárne spĺňajú melodickú funkciu (pastierske píšťaly, gajdy, gajdica, ústna harmonika, heligónka, akordeón atď.). Za súťažné nástroje sa v tejto kategórii nepovažujú nástroje, ktoré sú iba rytmické (rapkáč, ozembuch, chrastidlo a pod.).

Vek účinkujúcich:

V mesiaci konania celoštátneho kola festivalu môžu mať všetci účinkujúci maximálne 15 rokov, t.j. že v tomto mesiaci už nesmú dosiahnuť 16. rok života. Výnimka: Hráč na kontrabase, husľovej alebo violovej kontre v kategórii 1 (ĽH) môže mať v mesiaci konania celoštátneho kola festivalu maximálne 18 rokov.

Súťažný repertoár: 

Odporúča sa interpretovať folklórny materiál toho regiónu, z ktorého pochádza interpret, prípadne taký, ktorý je blízky jeho temperamentu, duševnému stavu a navyše je v súlade s technickou úrovňou, prípadne s osobitosťami jeho hry i spevu. Na regionálne kolo odporúčame vybrať piesne z regiónu hornej Nitry. 

Kritériá hodnotenia: 

Odborná porota hodnotí: 
 - repertoár (výber piesní adekvátny veku interpretov a ich interpretačným možnostiam, dramaturgická výstavba súťažného čísla na základe umeleckého spracovania a funkčnej žánrovej väzby, spoločná lokálna, minimálne regionálna väzba vybraných piesní v rámci jedného súťažného čísla)
- odporúča sa interpretovať hudobný materiál toho regiónu, z ktorého pochádza interpret
- dodržiavanie a zvládnutie štýlovo-interpretačných znakov vybraného hudobného štýlu (lokálneho, regionálneho) - spracovanie hudobného materiálu z vizuálnych, audiovizuálnych a notových prameňov - technická a interpretačná úroveň súťažiacich 
- celkový prejav 

V jednotlivých kategóriách:

 1. ľudové hudby:
- intonácia a súhra celého hudobného zoskupenia
- interpretačná technika hry na jednotlivých hudobných nástrojoch 
- vhodnosť nástrojového obsadenia k interpretovanému hudobnému materiálu z vybranej lokality, či regiónu
 - dodržiavanie a zvládnutie štýlovo-interpretačných znakov ansámblového prejavu (ozdobná technika, harmonicko-rytmický sprievod) 

2. spevácke skupiny: 
- súznenie skupinového spevu
- vyváženosť jednotlivých hlasových skupín 
- kvalita hlasov (fond, farba, spôsob tvorenia tónu, rozsah) 
- intonácia 
- dodržanie vedenia hlasov typických pre danú lokalitu, alebo región 
- ovládanie štýlotvorných vokálnych prvkov typických pre danú lokalitu alebo región

 3. sólisti speváci:
- kvalita hlasu (fond, farba, spôsob tvorenia tónu, rozsah) 
- intonácia - technika spevu - dodržanie vedenia hlasov typických pre danú lokalitu, alebo región 
- ovládanie štýlotvorných vokálnych prvkov typických pre danú lokalitu alebo región 

4. sólisti inštrumentalisti: 
- interpretačná technika hry 
- výber piesní zodpovedajúci typu nástroja 
- dodržiavanie a zvládnutie štýlovo-interpretačných znakov, ako aj originalita a individuálny prístup k spracovaniu hudobného materiálu 
- prípadný spev súčasne s hrou na nástroji, alebo striedanie týchto dvoch činností, ak to dovoľuje charakter regiónu a typ hudobného nástroja, primárne sa však hodnotí hra na hudobnom nástroji

Výber a postup: 
Prehliadka je trojstupňová 

1. regionálne kolá sa ukončia do konca apríla 2016
2. krajské kolá sa ukončia do polovice mája 2016
3. celoštátna postupová súťaž a prehliadka detských ľudových hudieb, speváckych skupín, sólistov   spevákov a inštrumentalistov „Vidiečanova Habovka 20016“ /termín oznámime neskôr/

Vystúpenia kolektívov a sólistov bude hodnotiť porota, ktorú na návrh poradného zboru menuje riaditeľka Regionálneho kultúrneho centra v Prievidzi. Z regionálneho kola môže na krajskú prehliadku postúpiť z každej kategórie jeden súťažný výkon. 

Ocenenie účinkujúcich: 
Na regionálnej prehliadke získavajú najlepšie kolektívy a sólisti vecnú cenu a diplom za postup, ostatní účastníci diplom za účasť.

Záväzné prihlášky na regionálnu prehliadku detských ľudových hudieb, speváckych skupín, sólistov spevákov a inštrumentalistov Deti deťom je potrebné zaslať na adresu: 
	Regionálne kultúrne centrum 
	Záhradnícka ul. 19
	971 01 Prievidza 
alebo mailom: jana.halaskova@rkcpd.sk
info: 046 512 18 15 alebo 0910 678 514

najneskôr do 4.marca 2016!
Záväzná prihláška
na regionálnu prehliadku detských ľudových hudieb, speváckych skupín, sólistov
spevákov a inštrumentalistov 
DETI DEŤOM 
02.04.2016 Regionálne kultúrne centrum v Prievidzi 

Názov kolektívu : .................................................................................................

Meno sólistu :........................................................................................................

Miesto pôsobenia: ................................................................................................

Meno a adresa vedúceho kolektívu: ....................................................................

..............................................................................................................................

Meno, adresa a dátum narodenia sólistu: ............................................................

.............................................................................................................................

Kategória v ktorej bude účinkovať: /označte x/

1. Detská ľudová hudba			...........................................................

2. Spevácka skupina			...........................................................

3.Sólista spevák 			...........................................................

4. Sólista inštrumentalista 		........................................................... 

Názov programového bloku alebo názov piesní, s ktorými sa predstavíte: 

....................................................................................................................................................................

....................................................................................................................................................................

....................................................................................................................................................................

....................................................................................................................................................................

Kontaktná osoba a číslo telefónu, ktorej treba zaslať pokyny, zmeny a informácie : 

....................................................................................................................................................................

....................................................................................................................................................................

V prípade, že máte viac súťažiacich alebo viac kategórií napíšte pre každého zvlášť prihlášku.

V ...................................dňa.......................... 			 ............................................................
									podpis vedúceho